Kino pod hviezdami – 100 rokov slovenského filmu prinesie ďalší zaujímavý slovenský titul na Leto v Kulturparku. Diváci si budú môcť 11. augusta 2021 o 19.00 hod. pozrieť film Loli paradička a v nasledujúci večer Utekajme, už ide.
Východniarsky kinohit, romantická komédia o láske dvoch "nešťastníkov" z východného Slovenska, je autorským filmom prešovskej rodiny Staviarskych. Hlavnými hrdinami sú Milan, jarmočný predavač cukroviniek a Veronka, ktorá mu ukradla dva turecké medy. Zľutuje sa nad ňou a kúpi jej obed. Medzi oboma to zaiskrí a po búrlivej noci v lacnej ubytovni na okraji mesta sa do seba zaľúbia a začnú si plánovať spoločný život. Veronke neprekáža, že Milan nemá nohu. Milanovi zas neprekáža, že Veronka je Rómka. Prijme však takúto "nekonvenčnú" dvojicu aj spoločnosť? Podarí sa im obhájiť svoju lásku?
Vo filme hrajú takmer výlučne východoslovenskí herci. Autentickosť znásobuje mnoho dialógov v šarišskom nárečí.
Predmetné projekty sú implementované v rámci opatrenia 7.1 prioritnej osi "Európske hlavné mesto kultúry Košice 2013" Regionálneho operačného programu a sú spolufinancované Európskou úniou vo výške 85 % z Európskeho fondu regionálneho rozvoja a vo výške 10 % zo štátneho rozpočtu Slovenskej republiky. Viac informácií nájdete na www.ropka.sk, www.mpsr.sk a tiež na www.culture.gov.sk, ERDF: Investícia do vašej budúcnosti.